नई दिल्ली : सरकार ने आज राज्यसभा में स्पष्ट किया कि जियो इंस्टीट्यूट को उत्कृष्ट संस्थान का दर्जा नहीं दिया गया है और उसे सिर्फ‘सहमति पत्र’किया गया है जिसमें तीन वर्षाें में इसे एक उत्कृष्ट संस्थान सह मानद विश्वविद्यालय के रूप में स्थापित करने की बात कही गयी है। मानव संसाधन विकास मंत्री प्रकाश जावड़ेकर ने प्रश्नकाल के दौरान एक पूरक प्रश्न के उत्तर में कहा जियो इंस्टीट्यूट को सिर्फ सहमति पत्र जारी किया गया है। तृणमूल कांग्रेस के डेरेक ओ ब्रायन ने यह पूछा था कि क्या जियो इंस्टीट्यूट को उत्कृष्ट संस्थान का दर्जा दिया गया है। इस पर सिर्फ‘येस या नो’में जबाव दिया जाना चाहिए। इस पर जावड़ेकर ने कहा‘‘नो‘‘।